ΣΥΜΒΟΥΛΙΟ - ΤΕΤΑΡΤΗ ΑΠΟΦΑΣΗ ΤΟΥ ΣΥΜΒΟΥΛΙΟΥ της 16ης Νοεμβρίου 1981 περί της ισοδυναμίας των σπόρων γεωμήλων προς φύτευση που παράγονται σε τρίτες χώρες - (81/956/ΕΟΚ)

ΙΙ

(Πράξεις για την ισχύ των οποίων δεν απαιτείται δημοσίευση)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 66/403/ΕΟΚ του Συμβουλίου της 14ης Ιουνίου 1966 περί εμπορίας σπόρων γεωμήλων προς φύτευση(1), όπως τροποποιήθηκε τελευταία από την οδηγία 81/561/ΕΟΚ(2), και ιδίως το άρθρο 15 παράγραφος 1,

(1) ΕΕ αριθ. 125 της 11.7.1966, σ. 2320/66.

(2) ΕΕ αριθ. L 203 της 23.7.1981, σ. 52.

την πρόταση της Επιτροπής,

Εκτιμώντας:

ότι, με τις αποφάσεις 72/294/ΕΟΚ(3), 75/370/ΕΟΚ(4) και 78/691/ΕΟΚ(5), το Συμβούλιο διεπίστωσε ότι οι σπόροι γεωμήλων προς φύτευση που συγκομίζονται και ελέγχονται επισήμως στην Αυστρία, Ελβετία και Πολωνία, παρέχουν τις ίδιες εγγυήσεις με τους σπόρους γεωμήλων προς φύτευση που συγκομίζονται και ελέγχονται εντός της Κοινότητος

(3) ΕΕ αριθ. L 186 της 16.8.1972, σ. 43.

(4) ΕΕ αριθ. L 164 της 27.6.1975, σ. 43.

(5) ΕΕ αριθ. L 236 της 25.7.1978, σ. 10.

ότι η διάρκεια ισχύος της εν λόγω ισοδυναμίας λήγει στις 30 Ιουνίου 1981 ότι πρέπει, εντούτοις, να διατηρηθεί η εν λόγω ισοδυναμία για νέο χρονικό διάστημα, διότι αποδείχθηκε ότι εξακολουθούν να πληρούνται οι όροι στους οποίους στηρίχθηκαν οι κοινοτικές διαπιστώσεις

ότι η παρούσα απόφαση δεν αποκλείει την άρση των κοινοτικών διαπιστώσεων ή την μη παράταση της περιόδου ισχύος τους, εφόσον διαπιστωθεί ότι οι προϋποθέσεις, στις οποίες βασίζονται, δεν πληρούνται ή δεν πληρούνται πλέον

ότι, για το σκοπό αυτόν, πρέπει να αποκτηθεί μεγαλύτερη πρακτική πείρα όσον αφορά τους σπόρους γεωμήλων προς φύτευση που παράγονται στις προαναφερθείσες χώρες, διά της καλλιέργειας και του ελέγχου δειγμάτων στο πλαίσιο κοινοτικών συγκριτικών δοκιμών

ότι η παρούσα απόφαση δεν θίγει τους όρους τους οποίους θα θέσουν τα κράτη μέλη, σύμφωνα με την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα(6), όπως τροποποιήθηκε τελευταία από την οδηγία 81/7/ΕΟΚ(7),

(6) ΕΕ αριθ. L 26 της 31.1.1977, σ. 20.

(7) ΕΕ αριθ. L 14 της 16.1.1981, σ. 23.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Διαπιστώνεται ότι, εφόσον τηρούνται οι προϋποθέσεις που αναφέρονται στο μέρος ΙΙ του παραρτήματος, οι σπόροι γεωμήλων προς φύτευση, οι οποίοι συγκομίζονται στις χώρες που καθορίζονται στο μέρος Ι του παραρτήματος και ελέγχονται επισήμως από τις υπηρεσίες που αναφέρονται σ’ αυτό, και οι οποίοι ανήκουν στις κατηγορίες που απαριθμούνται σ’ αυτό, είναι ισοδύναμοι με τους σπόρους γεωμήλων προς φύτευση των αντιστοίχων κατηγοριών που συγκομίζονται εντός της Κοινότητος και ανταποκρίνονται στις διατάξεις της οδηγίας 66/403/ΕΟΚ.

ρθρο 2

Η παρούσα απόφαση εφαρμόζεται από 1ης Ιουλίου 1981 μέχρι 30 Ιουνίου 1983.

ρθρο 3

Η παρούσα απόφαση απευθύνεται στα κράτη μέλη.

Έγινε στις Βρυξέλλες, στις 16 Νοεμβρίου 1981.

Για το Συμβούλιο

Ο Πρόεδρος

P. WALKER

ΠΑΡΑΡΤΗΜΑ

ΜΕΡΟΣ Ι

ΠΙΝΑΚΑΣ

>ΘΕΣΗ ΠΙΝΑΚΑ>

ΜΕΡΟΣ ΙΙ

Προϋποθέσεις

1. Οι σπόροι γεωμήλων προς φύτευση πρέπει να πιστοποιούνται επισήμως και να περιέχονται σε συσκευασίες που φέρουν επίσημη σήμανση και σφράγιση σύμφωνα με τις ευρωπαϊκές προδιαγραφές για τους σπόρους γεωμήλων προς φύτευση, τις οποίες συνιστά η ομάδα εργασίας για την τυποποίηση των ευπαθών τροφίμων της Οικονομικής Επιτροπής για την Ευρώπη.

2. Ο επιτόπιος έλεγχος διεξάγεται από τις υπηρεσίες της χώρας παραγωγής ή, υπό την ευθύνη αυτών των υπηρεσιών, από νομικά πρόσωπα δημοσίου ή ιδιωτικού δικαίου αυτών των χωρών, υπό την προϋπόθεση ότι τα πρόσωπα αυτά δεν αποκομίζουν ιδιαίτερο όφελος από το αποτέλεσμα του εν λόγω ελέγχου.

3. Όλες οι ενδείξεις πρέπει να διατυπώνονται τουλάχιστον σε μία από τις επίσημες γλώσσες των Ευρωπαϊκών Κοινοτήτων.

4. Το χρώμα της ετικέτας πρέπει να είναι:

- λευκό για τους βασικούς σπόρους γεωμήλων προς φύτευση,

- μπλε για τους πιστοποιημένους σπόρους γεωμήλων προς φύτευση.